Geen beurtkrag op KersdagArgieffoto bloot ter illustrasie van Kersfees. (Foto: Unsplash) Suid-Afrikaners kan uitsien na ŉ Kersdag sonder beurtkrag. Eskom het Saterdagmiddag gesê beurtkrag sal Sondag om 05:00 opgeskort word en eers weer Maandag om 05:00 ingestel word. Fase 2-beurtkrag sal dan tot Dinsdag omstreeks 16:00 geld waarna fase 3-beurtkrag ingestel sal word. “Die opskorting van beurtkrag op Kersdag is egter slegs moontlik weens die laer vraag na elektrisiteit,” verduidelik die kragvoorsiener. “Die opwekkingsvloot bly onvoorspelbaar en kwesbaar. Indien daar veelvuldige onderbrekings van kragopwekkers is, sal ŉ hoër stadium van beurtkrag dalk op kort kennisgewing ingestel moet word. “Die kragvoorsiener doen daarom ŉ beroep op alle elektrisiteitsverbruikers om soveel moontlik elektrisiteit gedurende hierdie tydperk te bespaar.” 1/3 Loadshedding will be suspended at 05:00 on 25 December until 05:00 on 26 December. Thereafter, Stage 2 loadshedding will be implemented until 16:00 on 27 December, whereafter Stage 3 loadshedding will be implemented. — Eskom Hld SOC Ltd (@Eskom_SA) December 24, 2022